เรื่องร้องเรียน: 1.ได้รับผลกระทบจากการเลี้ยงแมวจำนวนมาก ส่งกลิ่นเหม็นขี้แมวฉี่แมว เหม็นมากๆ 2.บ้านที่เลี้ยงแมว บ้านเลขที่ 91/1579
การดำเนินการของเจ้าหน้าที่: กรณีนี้เคยมีการร้องเรียนมาแล้ว สำนักงานเขตบึงกุ่ม ได้ดำเนินการดังนี้ 1.สำนักงานเขตบึงกุ่มได้ดำเนินการตรวจสอบตามอำนาจหน้าที่และได้ประสานหน่วยงานที่เกี่ยวข้อง คือปศุสัตว์พื้นที่กรุงเทพมหานคร และสำนักงานสุขาภิบาลสิ่งแวดล้อม สำนักอนามัย ร่วมตรวจสอบ                  ซึ่งทั้ง 2 หน่วยงานต่างมีการวินิจฉัยว่าการเลี้ยงแมวดังกล่าวไม่เป็นเหตุรำคาญ ตามพระราชบัญญัติการสาธารณสุข พ.ศ.2535 แต่อย่างใด 2.เมื่อวันที่ 1 กันยายน 2566 เวลาประมาณ 11.00 น. เจ้าหน้าที่ฝ่ายสิ่งแวดล้อมฯ ลงพื้นที่ตรวจสอบบริเวณบ้านผู้ถูกร้องเรียน               ขณะตรวจสอบสุขลักษณะของสถานที่เลี้ยงแมว พบว่าพื้นที่เลี้ยงสะอาดและมีการเก็บสิ่งปฏิกูลเป็นประจำทุกวัน ไม่มีกลิ่นเหม็นตกค้าง และไม่มีกลิ่นเหม็นจากอาหารแมว ซึ่งจากการดมกลิ่นภายในสถานที่เลี้ยงแมวพบว่ามีกลิ่นเหม็นจากการเลี้ยงแมวเล็กน้อย โดยมีลักษณะกลิ่นอ่อนหรือจางมาก ซึ่งหากจะรู้สึกได้ต้องตั้งใจดม และจากการดมกลิ่นบริเวณหน้าบ้านผู้ร้องเรียนซึ่งวันที่ตรวจสอบกลิ่นท้องฟ้ามีลักษณะปลอดโปร่งทิศทางลมพัดจากทิศตะวันออกไปตะวันตก (พัดจากบ้านผู้ร้องเรียนไปยังบ้านผู้ถูกร้องเรียน) ขณะตรวจสอบได้กลิ่นสาบแมวจางๆ กลิ่นมีลักษณะอ่อนหรือจางมาก ซึ่งหากจะรู้สึกได้ต้องตั้งใจดม 3.เมื่อวันที่ 18 กันยายน 2566 เวลาประมาณ 10.30 น. เจ้าหน้าที่ฝ่ายสิ่งแวดล้อมฯ ได้ลงพื้นที่ตรวจสอบบริเวณสถานที่เลี้ยงแมว พบว่าขณะตรวจสอบมีกลิ่นเหม็นจากสถานที่เลี้ยงแมว จึงได้แนะนำด้วยวาจาให้จัดหามาตรการในการป้องกันกลิ่นเหม็นแล้ว โดยปัจจุบันอยู่ระหว่างรอการตอบรับจากสำนักงานสุขาภิบาลสิ่งแวดล้อม เพื่อนัดหมายวันลงพื้นที่ตรวจสอบพร้อมกับตรวจวัดระดับกลิ่นเหม็นดังกล่าวว่าอยู่ในเกณฑ์มาตรฐานที่กฎหมายกำหนดและเป็นอันตรายต่อผู้พักอาศัยบริเวณใกล้เคียงหรือไม่            ทั้งนี้ จักได้ติดตามตรวจสอบเป็นระยะ หากพบว่าเป็นเหตุรำคาญจะดำเนินการตามขั้นตอนของกฎหมายต่อไป
ความเห็นของผู้แจ้ง: ขอบคุณค่ะที่ช่วยเป็นตัวแทนแจ้งบ้านเลี้ยงแมว กลิ่นเหม็นก็จะเบาบางลงในช่วงที่มีเจ้าหน้าที่เข้าไปตรวจ  หลังจากนั้น ก็จะมีกลิ่นเหม็นมากๆ และมากขึ้น  อยากให้เจ้าหน้าที่ ใช้วิธีที่เข้มขึ้น เพื่อเขาจะได้ทำความสะอาดทุกครั้งที่แมวถ่าย ทั้งนักทั้งเบา เพื่อไม่ให้มีกลิ่นสะสม  และอยากให้เจ้าหน้าที่ช่วย ให้ช่วยคนเลี้ยงแมว เอาชั้นสำหรับแมวนั่งออก ส่วนที่ติดกำแพงรั้วบ้าน เนื่องจากมันอยู่ติดจะได้รับกลิ่นเหม็น แล้วได้ยินเสียงแมวกระโดดโครมคราม
พื้นที่: แขวงนวลจันทร์ เขตบึงกุ่ม กรุงเทพมหานคร